钦定古今图书集成/明伦汇编/人事典/第007卷 > 《图书编》 > 《人身关要统会》
## 钦定古今图书集成/明伦汇编/人事典/第007卷 > 《图书编》 > 《人身关要统会》

阴阳：　血为阴，气为阳；腰已上属阳，腰已下属阴。背
为阳，腹为阴。脏为阴，腑为阳；表为阳，里为阴。四肢外
侧为阳，四肢内侧为阴是也。

表里：　表为阳，皮毛凑理经络是也；里为阴，肠腑骨
髓咽喉二便是也。

《荣卫》：　血为荣，气为卫。

《三焦》：　胸为上焦。气之源也；鬲为中焦。血之源也；腹
为下焦。水之源也。

《五脏　属阴》。脏者藏也。心属火、肝属木、脾属土。肺属
金。肾属水是也。

六腑　属阳：腑者府也。胆属土，又属金。小肠属少阳
火。大肠属阳明金。三焦属少阳火。膀胱属太阳水。
《十二经》　手三阴、足三阴、手三阳、足三阳。

《奇经》八脉：　任脉上自人中，当咽直下神阙至阴，为
阴之奇脉；督脉自人中已上，当眉心，贯顶直至脊中，
至尾闾，为阳之奇脉。冲脉自内出于包，上循脊中至
咽喉，会任脉三脉并起而异行，带脉周围于季胁之
下，腰之上如围带之回环；阳𫏋起足之外，跟踝直上
入风池。阴𫏋起足之内跟，循腹直上咽喉。阳维起足
太阳经。则出踝旁金门穴。阴维发足少阴经，别行阴
脉筑宾郗是也。

十二官：　心者，君主之官，神明出焉；肺者，相傅之官，
治节出焉；肝者，将军之官，谋虑出焉；胆者，中正之官，
决断出焉；膻中者，臣使之官，喜乐出焉；脾胃者，仓廪
之官，五味出焉；大肠者，传道之官，变化出焉；小肠者，
受盛之官，化物出焉；肾者，作强之官，伎巧出焉；三焦
者，决渎之官，水道出焉；膀胱者，州都之官，津液藏焉，
气化则能出矣。凡此十二者，不得相失也。

此乃一身之根本关节，百病总不外此。